nahid-hub/BLUGE-bengali-wikipedia-section-title-prediction huggingface dataset:
১৪ এপ্রিল ২০১৯ পিটিএম সমর্থকরা উত্তর ওয়াজিরিস্তানের রাজধানী মিরামশাহে জড়ো হয়েছিল। সমাবেশে বহু মহিলা ও শিশু তাদের অন্তর্ভুক্ত আত্মীয়দের পুনরুদ্ধারের দাবিতে এতে যোগ দেয়। মনজুর পশতিন সমাবেশে বক্তৃতার সময় বলেছিলেন যে পাকিস্তানি সামরিক বাহিনীর অপারেশন জারব-এ-আযাব সত্ত্বেও উত্তর ওয়াজিরিস্তানে গত এক বছর ধরে লক্ষ্যবস্তু হত্যা বেড়েছে। পশতিন আরও বলেছেন: "আমরা এই শান্তিপূর্ণ মাটিতে শান্তি চাই। পশতুনদের সম্পদগুলি অন্যেরা চুরি করে নিয়ে গেছে এবং এখন এ সময় থেকে তাদের উঠে দাঁড়াবার এবং সম অধিকার পাওয়ার অধিকারের সময় এসেছে। " অংশগ্রহণকারীরা উত্তর ওয়াজিরিস্তানের কুরাম নদীর উপর কুরাম টাঙ্গী বাঁধ নির্মাণ বন্ধ করারও সরকারের কাছে দাবি জানিয়ে বলেন যে এই বাঁধটি তাদের এলাকার একটি বড় অংশ পানির নিচে নিয়ে আসবে এবং বিপুল সংখ্যক লোককে বাস্তুচ্যুত করবে।

সঠিক অনুচ্ছেদ শিরোনাম কোনটি?
titleA. সোয়াত
titleB. মিরামশাহ
titleC. জার্মানি
titleD. পাকিস্তানে মিডিয়া ব্ল্যাকআউট
উত্তর: titleB
তুলনামূলকভাবে কম দূরত্বের মধ্যে নিম্নভূমি থেকে উচ্চভূমিতে  উচ্চতার পরিবর্তন হয়; দেশটির প্রায় অর্ধেক অংশই পার্বত্য অঞ্চল। দেশটির উল্লেখযোগ্য প্রাকৃতিক বৈশিষ্ট্য হলো দক্ষিণ-পূর্ব উপকূলের উপ-ক্রান্তীয়  মৃদুভাবে নতোন্নত পাহাড়, পাহাড়ের খাঁজ চা বাগান, কমলা বাগান এবং লেবুর বাগান দ্বারা ঢাকা; বাকুর কাছে কোবুস্তান পর্বতের উপত্যকায় অসংখ্য কর্দমাক্ত আগ্নেয়গিরি ও খনিজ ঝর্ণা আছে; এবং উপকূলীয় অঞ্চল সমুদ্রসমতল থেকে আঠারো মিটারের নিচে অবস্থিত।

পূর্বদিকের কাস্পিয়ান উপকূল অঞ্চল এবং জর্জিয়া ও ইরানের সীমানা সংলগ্ন কিছু অঞ্চল বাদে আজারবাইজান পাহাড় দ্বারা আবদ্ধ। উত্তর-পূর্বে বৃহত্তর ককেশাস অঞ্চলের রাশিয়ার দাগেস্তান স্বায়ত্তশাসিত প্রজাতন্ত্রের সীমান্ত; পশ্চিমে অপেক্ষাকৃত ক্ষুদ্রতর ককেশাস অঞ্চলের আর্মেনিয়ার সীমান্ত। একেবারে দক্ষিণ-পূর্বে তালিশ পর্বতমালা ইরানের সাথে সীমান্তের একটি অংশ তৈরি করেছে। সর্বাধিক উচ্চ ভূমি বৃহত্তর ককেশাসে দেখা যায়, এখানকার মাউন্ট বাজার-দিউজে সমুদ্রসমতল থেকে ৪,৪৬৬ মিটার উচ্চতা বিশিষ্ট। আটটি বৃহৎ নদী ককেশাস অঞ্চল থেকে মধ্য কুরা-আরাস নিম্নভূমি অঞ্চলে প্রবাহিত হয়েছে এবং আজারবাইজানীয় নাম দ্বার আখ্যায়িত মত্কভারি নদী (কুরা) এবং এর প্রধান উপনদী আরাস দ্বারা পাললিক সমতলভূমি এবং সমুদ্র উপকূল বরাবর নিম্ন ব-দ্বীপ অঞ্চল গড়ে উঠেছে। মত্কভারি ককেশাস অঞ্চলের দীর্ঘতম নদী, এটি বদ্বীপ গঠন করেছে এবং আরাসের সাথে মিলিত হওয়ার পর কিছুদূর প্রবাহীত হয়ে কাস্পিয়ান সাগরে পতিত হয়েছে। আজারবাইজানের বৃহত্তম জলাধার ৬০৫ বর্গকিলোমিটার আয়তন বিশিষ্ট মিংচেভি জলাধারটি পশ্চিম আজারবাইজানে কুরা নদীতে বাঁধ দিয়ে তৈরি করা হয়েছে। জলাশয়ের পানি দ্বারা জলবিদ্যুৎ তৈরি এবং কুরা-আরাস সমভূমির সেচের জন্য সরবরাহ করা হয়। দেশের বেশিরভাগ নদী নাব্য নয়। আজারবাইজানের প্রায় ১৫% ভূমি আবাদযোগ্য।

সঠিক অনুচ্ছেদ শিরোনাম কোনটি?
titleA. ভূসংস্থান ও নিষ্কাশন
titleB. পরিবেশগত সমস্যা
titleC. তাপমাত্রা
titleD. পর্বত
উত্তর: titleA
ইয়র্কশায়ারের ড্রাইফিল্ড এলাকায় জ্যাক ব্রাউনের জন্ম। ইয়র্কশায়ারের ক্রিকেটার জন ব্রাউনের সাথে নামের মিল থাকলেও সময়গত ব্যবধান ছিল। ইয়র্কশায়ারের পক্ষে অনিয়মিতভাবে খেলতেন। তাকে প্রায়শই ব্রাউন, জে. টি. (ডারফিল্ড) নাম চিত্রিত করা হতো।

১৮৮৯ সালে ইয়র্কশায়ারের পক্ষে প্রথম-শ্রেণীর ক্রিকেটে অভিষেক ঘটে তার। দলে তিনি জন টানিক্লিফের সাথে সফলতম উদ্বোধনী জুটি গড়েন। ১৮৯৫ থেকে ১৯০৩ সময়কালে প্রত্যেক মৌসুমেই সহস্রাধিক রানের সন্ধান পেয়েছেন। তন্মধ্যে ১৮৯৭ সালে ব্যক্তিগত সর্বোচ্চ ৩১১ রানের ইনিংস খেলেন। ব্রামল লেনে অনুষ্ঠিত সাসেক্সের বিপক্ষে এ রান তোলার পরের বছর চেস্টারফিল্ডে ডার্বিশায়ারের বিপক্ষে ৩০০ রান তুলেন। ঐ খেলায় টানিক্লিফের সাথে প্রথম উইকেট জুটিতে ৫৫৪ রান তুলে তৎকালীন যে-কোন উইকেটে রেকর্ডসংখ্যক রান তুলেছিলেন। সমগ্র খেলোয়াড়ী জীবনে টানিক্লিফের সাথে ১৯বার সেঞ্চুরি রানের জুটি গড়েছিলেন। একমাত্র ব্যাটসম্যান হিসেবে দুইটি ত্রি-শতক করার গৌরব অর্জন করেছেন। ১৯০০ সালে জেন্টলম্যানের বিপক্ষে ৫০১ রানের জয়ের লক্ষ্যমাত্রায় নেমে ১৬৩ রান তুলে প্লেয়ার্সকে ২ উইকেটের নাটকীয় জয় এনে দেন।

পূর্ববর্তী বছরের ঘরোয়া ক্রিকেটে অনিন্দ্য সুন্দর ক্রীড়াশৈলী প্রদর্শনের স্বীকৃতিস্বরূপ ১৮৯৫ সালে উইজডেন কর্তৃক অন্যতম বর্ষসেরা ক্রিকেটারের মর্যাদা লাভ করেন জ্যাক ব্রাউন।

সমগ্র খেলোয়াড়ী জীবনে লেগ ব্রেক বোলিং করে তিনবার ইনিংসে পাঁচ-উইকেট লাভে দক্ষতা দেখিয়েছেন। ১৯০১ সালে তেমন সুবিধে করতে পারেননি। ঐ মৌসুমে বল হাতে কম অংশগ্রহণ করলেও ৫৭ উইকেট পেয়েছিলেন। ইয়র্কশায়ারের প্রথমদিকের সেরা উদ্বোধনী ব্যাটসম্যানের স্বীকৃতি পেয়েছেন জ্যাক ব্রাউন যা পরবর্তীকালে হার্বার্ট সাটক্লিফ, লেন হাটন ও জিওফ্রে বয়কটের মাঝে বহমান ছিল।

সঠিক অনুচ্ছেদ শিরোনাম কোনটি?
titleA. দেহাবসান
titleB. প্রথম-শ্রেণীর ক্রিকেট
titleC. অবসর
titleD. টেস্ট ক্রিকেট
উত্তর: titleB
১৯১৮ খ্রিষ্টাব্দে সুফিয়ার যখন সাত বছর বয়স তখন তার বাবা সাধকদের অনুসরণে নিরুদ্দেশ যাত্রা করেন। ফলে তাকে তার মা সাবেরা খাতুন অনেকটা বাধ্য হয়ে বাবার বাড়িতে এসে আশ্রয় নেন। এই কারণে তার শৈশব কেটেছিল নানার বাড়িতে।

যে পরিবারে সুফিয়া কামাল জন্মগ্রহণ করেন সেখানে নারীশিক্ষাকে প্রয়োজনীয় মনে করা হত না। তার মাতৃকুল ছিল শায়েস্তাবাদের নবাব পরিবারের এবং সেই পরিবারের কথ্য ভাষা ছিল উর্দু। এই কারণে অন্দরমহলে মেয়েদের আরবি, ফারসি শিক্ষার ব্যবস্থা থাকলেও বাংলা শেখানোর কোন ব্যবস্থা ছিল না। তিনি বাংলা শেখেন মূলত তার মায়ের কাছে। নানাবাড়িতে তার বড় মামার একটি বিরাট গ্রন্থাগার ছিল। মায়ের উৎসাহ ও সহায়তায় এ লাইব্রেরির বই পড়ার সুযোগ ঘটেছিল তার।

১৯২৪ সনে মাত্র ১৩ বছর বয়সে মামাতো ভাই সৈয়দ নেহাল হোসেনের সাথে সুফিয়ার বিয়ে দেওয়া হয়। নেহাল অপেক্ষাকৃত আধুনিকমনস্ক ছিলেন, তিনি সুফিয়া কামালকে সমাজসেবা ও সাহিত্যচর্চায় উৎসাহিত করেন। সাহিত্য ও সাময়িক পত্রিকার সঙ্গে সুফিয়ার যোগাযোগও ঘটিয়ে দেন তিনি। সুফিয়া সে সময়ের বাঙালি সাহিত্যিকদের লেখা পড়তে শুরু করেন। ১৯১৮ সালে কলকাতায় গিয়েছিলেন সুফিয়া কামাল। সেখানে বেগম রোকেয়া সাখাওয়াত হোসেনের সঙ্গে তার দেখা হয়েছিলো। সুফিয়া কামালের শিশুমনে বিশেষ জায়গা করে নিয়েছিলো বেগম রোকেয়ার কথা ও কাজ। সুফিয়া কামালের কাজেকর্মেও ছাপ পাওয়া যায় বেগম রোকেয়ার।

সঠিক অনুচ্ছেদ শিরোনাম কোনটি?
titleA. পুরস্কার
titleB. প্রাথমিক জীবন
titleC. ঢাকার জীবন এবং সাংস্কৃতিক কর্মকান্ড
titleD. মৃত্যু
উত্তর: titleB
সাধারণত জলাশয়ের পাশে মাটি থেকে ৩-৪ মিটার উপরে বা বড় গাছে মস্তবড় একটা বাসা বানায় মরা আর কাঁচা ডাল দিয়ে। সর্বশেষ বাসার উপরে কাচা পাতার একটা প্রলেপ দেয়। এক জোড়া কুড়া একই বাসা বছরের পর বছর ব্যবহার করে। অনেক সময় বাসার ভারে গাছের ডাল ভেঙ্গে পড়ে। তখন এরা পাশের গাছে অথবা দূরে কোথাও চলে যায়। বাসায় ২-৪টি সাদাটে ডিম পাড়ে। ডিম ফুটে বাচ্চা হতে লাগে এক মাসের কিছু বেশি। স্ত্রী ও পুরুষ কুড়া সর্বোচ্চ ৪৫ দিন বাচ্চা দেখা শোনা করে। সদ্য শিকার করা খাবার এনে তা ছিঁড়ে ছোট টুকরা করে তা বাচ্চাদের খাওয়ায়। বাচ্চা কিছুটা শক্তিশালী হবার সাথে সাথে মা-বাবার সাথে সুদূরের উদ্দ্যেশ্যে পাড়ি জমায়।

সঠিক অনুচ্ছেদ শিরোনাম কোনটি?
titleA. বিবরণ
titleB. প্রজনন
titleC. অস্তিত্বের সংকট
titleD. আচরন
উত্তর: titleB
৩ ডিসেম্বর, ২০১২ সালে সেন্ট জেমসে’স প্যালেস থেকে ঘোষণা করা হয় যে ডাচেস গর্ভবতী এবং তার প্রথম সন্তানের আশা করা হচ্ছে। সনাতনী ধারার বিরোধী হিসেবে কমপক্ষে বারো সপ্তাহ পূর্বেই এ ঘোষণা করা হয়। অসুস্থ অবস্থায় অষ্টম কিং এডওয়ার্ড হসপিটাল সিস্টার আগ্নেসে তিনি তিনদিন অবস্থান করেন। ১৪ জানুয়ারি, ২০১৩ তারিখে সেন্ট জেমসে’স প্যালেস থেকে ঘোষণা করে যে, জুলাই, ২০১৩ সালে সন্তান ভূমিষ্ঠ হবে এবং ডাচেসের অবস্থার উত্তোরণ ঘটছে। ২২ জুলাই, ২০১৩ তারিখ প্রত্যুষে লন্ডনের সেন্ট মেরি’জ হাসপাতালে নেয়া হয়।

ব্রিটিশ সময় মান ১৬:২৪ ঘটিকায় পুত্র সন্তান জন্ম দেন কেট মিডলটন। নবজাতকের ওজন ছিল ৮ পাউন্ড ৬ আউন্স (৩.৮০ কেজি)। জন্মকালীন সময়ে ডিউক স্ত্রীর কাছে ছিলেন। যুক্তরাজ্যের প্রতিরক্ষা মন্ত্রণালয়ের নিয়ন্ত্রণাধীন আরএএফ-এর অনুসন্ধান ও উদ্ধার শাখার পাইলট হিসেবে কর্মরত ডিউক দুই সপ্তাহের পিতৃত্বকালীন ছুটি লাভ করেন। জর্জের জন্ম হয় লিন্ডো উইং শাখায়, যেখানে ডায়ানা, প্রিন্সেস অফ ওয়েলসের গর্ভে ১৯৮২ ও ১৯৮৪ সালে যথাক্রমে প্রিন্স উইলিয়াম এবং তার ভাই প্রিন্স হ্যারি জন্মগ্রহণ করেছিলেন। দ্বিতীয় এলিজাবেথের সাবেক গাইনোকোলজিস্ট মার্কাস সেটচেল ও তার সহযোগী গাই থর্প-বিস্টোন, সুনীত গোদাম্বে ও রাণীর চিকিৎসক জন কানিংহাম নবজাতককে ভূমিষ্ঠ করান।

সঠিক অনুচ্ছেদ শিরোনাম কোনটি?
titleA. ঘোষণা পাঠ
titleB. জন্ম ইতিহাস
titleC. উপাধি
titleD. উল্লেখযোগ্য মাইলফলক
উত্তর: titleB
৬২৮ খ্রিষ্টাব্দে, মুসলিমগণ মক্কায় উমরাহ পালনের জন্য অগ্রসর হলে কুরাইশদের সাথে দীর্ঘ আপোস ও আলোচনার পর মুসলিমগণ কুরাইশ-মুসলিম যুদ্ধ বন্ধ করার চুক্তিতে কুরাইশদের সাথে একটি সন্ধিচুক্তি স্থাপন করে। উক্ত সন্ধিচুক্তিতে মুসলিমদেরকে নিশ্চয়তা দেয়া হয় যে তাদের এই ভবিষ্যত অভিযানে কুরাইশগণ পেছন থেকে কোনপ্রকার আক্রমণ করবে না।

সঠিক অনুচ্ছেদ শিরোনাম কোনটি?
titleA. হুদায়বিয়ার সন্ধি
titleB. বনু নাদির
titleC. যুদ্ধের ক্রমোন্নতি
titleD. প্রাচীন ইসলামী সাহিত্যে খায়বারের যুদ্ধ
উত্তর: titleA
দেশ স্বাধীনের পর ১৯৭৩ সালে রফিক উদ্দিন ভূঁইয়া নান্দাইল থেকে বিনা প্রতিদ্বন্দ্বিতায় জাতীয় সংসদ সদস্য নির্বাচিত হন। তিনি দীর্ঘকাল ময়মনসিংহ জেলা আওয়ামী লীগের সভাপতি ও বাংলাদেশ আওয়ামী লীগের ওয়াকিং কমিটির অন্যতম সদস্য ছিলেন। তিনি ১৯৫৬ থেকে ১৯৫৯ সাল পর্যন্ত ময়মনসিংহ জেলা বোর্ডের চেয়ারম্যানের দায়িত্ব পালন করেন। ভাষা সৈনিক ও বীর মুক্তিযোদ্ধা রফিক উদ্দিন ভূঁইয়া নান্দাইল সদরে মহান স্বাধীনতা যুদ্ধে বীর শহীদদের স্মৃতির প্রতি শ্রদ্ধা জানিয়ে ১৯৭২ সালে এলাকাবাসীর সহযোগিতায় শহীদ স্মৃতি আদর্শ "(বর্তমানে ডিগ্রি)" কলেজ প্রতিষ্ঠাতা করেন।

সঠিক অনুচ্ছেদ শিরোনাম কোনটি?
titleA. তথ্যসূত্র
titleB. স্বাধীনতা পরবর্তী কার্যক্রম
titleC. মৃত্যু
titleD. স্বাধীনতা যুদ্ধ ও ভাষা আন্দোলন
উত্তর: titleB
ভাল মানের প্রতি শতাংশ ভূমির বাজারমূল্য হচ্ছে ১২৫০০ টাকা।
ধান, পাট, গম, তেলবীজ, বেগুন ইত্যাদি।
আম, কাঁঠাল, কলা, নারিকেল, তাল, পেয়ারা ও কালোজাম।
ডেইরি ২৮ টি, পোলট্রি ১০৯ টি, ফিশারি ২৭ টি, হ্যাচারি ৬৯ টি ও নার্সারি ২০০ টি।
সপ্তদশ শতকের শেষার্ধে, ইস্ট ইন্ডিয়া কোম্পানি এ অঞ্চলের চার্পাতা নামক স্থানে একটি কটন মিল স্থাপন করে। বর্তমানে কুমিল্লার খদ্দর কাপড় সারা দেশে অত্যন্ত বিখ্যাত।

কুমিল্লার শহরের প্রধান প্রধান হাট ও বাজারসমূহ হচ্ছেঃ চকবাজার, রাজগঞ্জ, বাদশামিয়া বাজার, রানীর বাজার, বৌ বাজার ইত্যাদি। বিখ্যাত মেলাসমূহের মধ্যে ময়নামতি মেলা, পুনরা মেলা, চন্দলা মেলা, বায়রা মেলা, বেতাখালী মেলা, ঠান্ডা কালিবাড়ি মেলা প্রভৃতি উল্লেখযোগ্য।
খদ্দর কাপড়, শুটকি, ডিম, পোলট্রি।

ভবিষ্যৎ পরিকল্পনা অনুযায়ী কুমিল্লাকে একটি বিভাগীয় শহরে পরিণত করা হবে।

সঠিক অনুচ্ছেদ শিরোনাম কোনটি?
titleA. ঐতিহাসিক ঘটনাসমূহ
titleB. ভূমি ও অর্থনীতি
titleC. শিক্ষা
titleD. প্রশাসন
উত্তর: titleB
সুমেরিয়ান সভ্যতার শুরুর পর , নীলের নিম্ন উপত্যকা ও উপরের মিশর একত্রিত হয়েছিল ফারাও এর অধীনে, আনুমানিক ৩১৫০ খ্রিষ্টপূর্বে। তারপর থেকে প্রাচীন মিশরে সভ্যতার ৩টি গুরুত্বপুর্ন দিক দেখা যায়,তা হল রাজ্যকালঃ


প্রাচীন মিশরের ইতিহাস শেষ হয় শেষ কাল (৬৬৪-৩৩২খ্রিষ্টপূর্বে),দ্রুত মিশরের ইতিহাস অনুসরন করে চিরায়ত প্রাচীনতা এবং শুরু হয় টলেমির মিশর ।

সঠিক অনুচ্ছেদ শিরোনাম কোনটি?
titleA. মিশর
titleB. পূর্ব ইতিহাস
titleC. গ্রিক ও রোমান সাম্রাজ্য
titleD. সাধারন
উত্তর: titleA
জাদুঘরটিতে বিপুুল প্রাচীন নিদর্শন প্রদর্শিত হয়, যার মধ্যে রয়েছে প্রাক-ইসলামী যুগের দ্রব্যাদী, রাজকীয় রোদাচ্ছাদন এবং আসবাব পত্র, পোষাক ও পাদুকা, মুদ্রা, অলংকার, যুদ্ধাস্ত্র এবং যুদ্ধের সাজ-পোষাক।

অন্যান্য নিদর্শন হিসাবে আরো অন্তর্ভুক্ত আছে বস্ত্রাদি, যেমন বিশেষ অনুষ্ঠানের জন্য ব্যবহৃত পোষাক, পাগড়ী, চকচকে চপ্পল এবং কোমরবন্ধনী, মাদুুর এবং অন্যান্য সৃজনশীল সূচীকর্ম।

সঠিক অনুচ্ছেদ শিরোনাম কোনটি?
titleA. সংগ্রহ
titleB. স্থাপনা
titleC. সার-সংক্ষেপ
titleD. সময়সূচী
উত্তর: titleA
কারিমি প্রথমে বিমানবালা হিসাবে তার কর্মজীবন শুরু করলেও মডেলিংয়ের জন্য সেই চাকরিটি তিনি ছেড়ে দেন। বিভিন্ন আন্তর্জাতিক মডেলিং প্রকল্পে কাজ করার পরে ২০১০ সালে তিনি তিন মাসের জন্য একটি মডেলিং চুক্তিতে মুম্বই এসেছিলেন। ভারতে তার অভিজ্ঞতা সম্পর্কে তিনি বলেছিলেন, 

কারিমি শাহরুখ খান, সাইফ আলি খান, কারিনা কাপুর, রণবীর কাপুর, শহীদ কাপুর এবং অর্জুন কাপুরের সাথে টিভি বিজ্ঞাপন করেছেন।

২০১৫ সালের ফেব্রুয়ারীতে তিনি "রয়" চলচ্চিত্রে একজন অতিথি চরিত্র হিসাবে উপস্থিত হন। একই বছরের সেপ্টেম্বরে তার অভিনীত ছবি "ভাগ জনি" মুক্তি পায়। তিনি ২০১৫ সালের অক্টোবরে "ম্যায় অর চার্লস" ছবিতেও উপস্থিত হন, যেখানে তিনি চার্লস শোভরাজের সহকারী হিসাবে অভিনয় করেছিলেন। কারিমির পরবর্তী চলচ্চিত্র কিয়া কুল হ্যায় হাম ৩ ২০১৬ সালের ২২শে জানুয়ারি মুক্তি পায়।

কারিমি রিয়েলিটি টিভি শো বিগ বস ৯ এর একজন প্রতিযোগী ছিলেন, যেখানে বিভিন্ন স্তরের একাধিক সেলিব্রিটি একটি বড় বাড়িতে একসাথে থাকেন। জনগণের ভোটের ভিত্তিতে প্রতি সপ্তাহে একজন প্রতিযোগীকে বাদ দেওয়া হয়। শো-টি ২০১৫ এর অক্টোবরে কালারসে প্রচারিত হয়েছিল। তিনি এই মৌসুমের তিনজন ফাইনালিস্টদের মাঝে একজন ছিলেন।

২০১৮ সালে তিনি স্টার প্লাসের "ইশকবাজ"-এ ন্যান্সির ভূমিকায় যোগদান করেছিলেন।

সঠিক অনুচ্ছেদ শিরোনাম কোনটি?
titleA. পেশা জীবন
titleB. ব্যক্তিগত জীবন
titleC. বহিঃসংযোগ
titleD. প্রাথমিক জীবন
উত্তর: titleA
হুমায়ুন আহমেদ পরিচালিত "আমার আছে জল" চলচ্চিত্রে অসাধারন অভিনয় করে মীম সবার নজরে আসেন। এই চলচ্চিত্রে অভিনয় করে তিনি মেরিল-প্রথম আলো পুরস্কার-এ সমালোচকদের বিচারে শ্রেষ্ঠ চলচ্চিত্র অভিনয়শিল্পীর পুরস্কার লাভ করেন। পরের বছর ২০০৯ সালে মীম অভিনয় করেন জাকির হোসেন রাজু পরিচালিত "আমার প্রাণের প্রিয়া" ছায়াছবিতে। যাতে তার বিপরীতে অভিনয় করেন শাকিব খান। এই ছায়াছবির জন্য তিনি মেরিল-প্রথম আলো পুরস্কার-এ তারকা জরিপে শ্রেষ্ঠ চলচ্চিত্র অভিনয়শিল্পীর পুরস্কারের জন্য মনোনীত হন। এর সাথে সাথে মীম ছোট পর্দায় বেশ কিছু নাটকেও নিয়মিত অভিনয় করেন।

২০১৩ সালে মিজানুর রহমান আরিয়ানের অপরাধধর্মী "ট্রাম্প কার্ড" নাটকে অভিনয় করেন। নাটকটি ঈদুল ফিতরে আরটিভিতে প্রচারিত হয়। এরই অনুবর্তী পর্ব "ট্রাম্প কার্ড ২" একই বছর ঈদুল আযহায় আরটিভিতে প্রচারিত হয়। এরপর লম্বা বিরতি নিয়ে ২০১৪ সালে পহেলা বৈশাখে খালিদ মাহমুদ মিঠু পরিচালিত "জোনাকির আলো" মুক্তি পায়। ত্রিভুজ প্রেমের গল্পে তার বিপরীতে অভিনয় করেন মামনুন হাসান ইমন ও কল্যাণ কোরাইয়া। ছায়াছবিটি ব্যবসায়িক সফলতার মুখ না দেখলেও তার গ্ল্যামার প্রশংসিত হয়। এই চলচ্চিত্রে সমাজকর্মী 'কবিতা' চরিত্রে অভিনয়ের জন্য তিনি ৩৯তম জাতীয় চলচ্চিত্র পুরস্কারে মৌসুমীর সাথে যৌথভাবে শ্রেষ্ঠ অভিনেত্রীর পুরস্কার অর্জন করেন। এরপর মুক্তি পায় তার পরবর্তী ছায়াছবি মুহাম্মদ মোস্তফা কামাল রাজ পরিচালিত "তারকাঁটা"। এতে তার সঙ্গে আরও অভিনয় করেন আরিফিন শুভ ও মৌসুমী।
ছবিটি সম্পর্কে পরবর্তীকালে মীম বলেন যে, "এই ছবিটি তার না করাই ভালো ছিল" এবং কারণ হিসেবে বলেন, "এই ছবির গল্প শুনেছি একরকম, শুটিং শেষ করে দেখেছি আরেকরকম।"

২০১৫ সালের ঈদুল ফিতরে মীমের বহুল প্রতীক্ষিত ছবি "পদ্ম পাতার জল" মুক্তি পায়। ছবিটি কম সংখ্যক হলে মুক্তি পেলেও ভালো ব্যবসা করেছে। তাছাড়া মীম যৌথ প্রযোজনার ছায়াছবি "ব্ল্যাক"-এ অভিনয় করেছেন। ছবিটি ২০১৫ সালের ২৭ নভেম্বর ভারতে ও ৪ ডিসেম্বর বাংলাদেশে প্রায় ২০০টি হলে মুক্তি পায়। রাজা চন্দ পরিচালিত এই ছায়াছবিতে তার বিপরীতে অভিনয় করেন কলকাতার জনপ্রিয় নায়ক সোহম চক্রবর্তী। ২০১৬ সালে ভালোবাসা দিবসে মুক্তি পায় মীম অভিনীত "সুইটহার্ট"। ছায়াছবিটি পরিচালনা করেন শাহীন-সুমন পরিচালক জুটির ওয়াজেদ আলী সুমন। এতে তার বিপরীতে অভিনয় করেন বাপ্পি চৌধুরী এবং একটি বিশেষ চরিত্রে অভিনয় করেন রিয়াজ। ঈদুল ফিতরের তৃতীয় দিন আরটিভিতে প্রচারিত হয় টেলিছবি "সেই মেয়েটি"। মিজানুর রহমান আরিয়ান নির্মিত টেলিছবিতে তার বিপরীতে ছিলেন তাহসান রহমান খান। বছরের শেষে মুক্তি পায় অনন্য মামুন পরিচালিত "আমি তোমার হতে চাই"। এই ছবিতেও তার বিপরীতে অভিনয় করেছেন বাপ্পি চৌধুরী।

২০১৭ সালে ফেব্রুয়ারিতে মুক্তি পায় তানিয়া আহমেদের পরিচালনায় "ভালোবাসা এমনই হয়"। প্রণয়ধর্মী-হাস্যরসাত্মক এই ছবিতে তার বিপরীতে অভিনয় করেন ইরফান সাজ্জাদ। ফেব্রুয়ারিতে ভালোবাসা দিবসে বাংলাভিশনে প্রচারিত হয় নাট্য নির্মাতা মাবরুর রশিদ বান্নার "তোমার পিছু পিছু"। এতে তার বিপরীতে অভিনয় করেন তাহসান রহমান খান। ২০১৮ সালে তাকে মনতাজুর রহমান আকবরের "দুলাভাই জিন্দাবাদ", সৈকত নাসিরের "পাষাণ" ও "সুলতান দ্য সেভিয়ার" চলচ্চিত্রে দেখা যায়। এছাড়া নির্মাণাধীন রয়েছে তারেক শিকদারের "দাগ", ও তেলেগু নায়ক অরিন্দমের বিপরীতে "রকি"।

সঠিক অনুচ্ছেদ শিরোনাম কোনটি?
titleA. প্রাথমিক জীবন ও শিক্ষা
titleB. লেখিকা
titleC. অভিনেত্রী
titleD. মডেল ও শুভেচ্ছাদূত
উত্তর: titleC
ল্যাপটপ চুরি একটি ব্যাপক সমস্যা। মাত্র ৫% বা তার কম সংখ্যার মত ল্যাপটপ উদ্ধার করা গেছে প্রস্তুতকারকদের মাধ্যমে। কিন্তু এই সংখ্যা আরো কমে আসতে পারে কারণ বিভিন্ন কোম্পানির এবং সফটওয়্যার নির্মাতার উদ্ধার পদ্ধতির ভিন্নতার কারণে। উদাহরনসরূপ, লোজ্যাক ফর ল্যাপটপ একটি নিরাপত্তা প্রদানকারী সফটওয়্যার। এর সাথে একটি তদন্ত এবং উদ্ধারকারী দল বানানো হয়। যাতে থাকে অবসর প্রাপ্ত আইনি ব্যক্তিরা। তারা এই হারিয়ে যাওয়া ল্যাপটপ খুজে বের করে। এই সফটওয়্যার এমন একটি প্রযুক্তিতে বানানো যা চোর দ্বারা নিষ্ক্রিয় করা যায় না। লোজ্যাক দ্বারা তখনই ল্যাপটপ উদ্ধার সম্ভব যখন এটি ইন্টারনেটের সাথে যুক্ত থাকে। ল্যাপটপটির মালিক লোজ্যাকের মাধ্যমে তার তথ্য দূর থেকে মুছে ফেলতে বা যন্ত্রটিকে তালাবদ্ধ করে দিতে পারে যাতে কেউ তার ব্যক্তিগত তথ্য দেখতে না পারে।

সঠিক অনুচ্ছেদ শিরোনাম কোনটি?
titleA. ল্যাপলেট
titleB. রাগিড বা কর্কশ বা শক্ত ল্যাপটপ
titleC. ইনপুট
titleD. ল্যাপটপ চুরি ও পুনরুদ্ধার
উত্তর: titleD
সমরাভিযান থেকে ফিরে এসে ফিলিপ তার সেনাপতি আত্তালোসের ভ্রাতুষ্পুত্রী ক্লিওপাত্রা ইউরিদিকেকে বিবাহ করেন। ক্লিওপাত্রার যে কোন সন্তান পিতা-মাতা উভয় দিক থেকেই ম্যাসিডোনিয় হওয়ায় এই বিবাহের ফলে সিংহাসনের উত্তরাধিকারী হিসেবে আলেকজান্ডারের অবস্থান কিছুটা অসুরক্ষিত হয়ে পড়ে, কারণ আলেকজান্ডার পিতার দিক থেকে ম্যাসিডোনিয় হলেও মাতার দিক থেকে এপাইরাসীয় ছিলেন। বিবাহের সময় মদ্যপ অবস্থায় আত্তালোস ফিলিপ ও ক্লিওপাত্রার মিলনের ফলে একজন বৈধ উত্তরাধিকারীর কথা উল্লেখ করলে দৃশ্যতঃ ক্ষুব্ধ আলেকজান্ডার তার মাথায় পানপাত্র ছুঁড়ে মারেন, কিন্তু মদ্যপ ফিলিপ আত্তালোসের পক্ষ গ্রহণ করলে আলেকজান্ডার দোদোনা শহরে তার মাতুল এপাইরাসের রাজা প্রথম আলেকজান্ডারের নিকট তার মাতা অলিম্পিয়াসকে রেখে ইলিরিয়ার রাজার নিকট আশ্রয় প্রার্থনা করেন; যদিও কয়েকমাস পূর্বে আলেকজান্ডার ইলিরিয়াকে একটি যুদ্ধে পরাজিত করেন, তবুও ইলিরিয়ায় তাকে স্বাগত জানানো হয়। যাই হোক, ফিলিপ রাজনৈতিক ও সামরিকভাবে প্রশিক্ষিত পুত্রকে ত্যাজ্য করতে কখনোই রাজী ছিলেন না, ফলে দেমারাতোস নামক পারিবারিক বন্ধুর মধ্যস্থতায় ছয় মাস পরে আলেকজান্ডার ম্যাসিডনে ফিরে যান।

পরের বছর, পারস্যের কেয়ারিয়া অঞ্চলের সত্রপ পিক্সোদারোস তার জ্যেষ্ঠা কন্যার সঙ্গে আলেকজান্ডারের জ্যেষ্ঠ সৎভাই আররিদাইওসের বিবাহের প্রস্তান দেন। ফিলিপের উত্তরাধিকারী হিসেবে আররিদাইওসের নাম বিবেচিত হওয়ার আশঙ্কায় আলেকজান্ডার করিন্থ শহরের একজন অভিনেতা থেসেলাসকে পিক্সোদারোসের নিকট পাঠিয়ে বার্তা দেন যে, তিনি যেন তার কন্যার সঙ্গে দ্বিতীয় ফিলিপের অবৈধ সন্তান আররিদাইওসের বিবাহ না দিয়ে আলেকজান্ডারের সঙ্গে বিবাহের সিদ্ধান্ত বিবেচনা করেন। ফিলিপ এই ঘটনার কথা শুনে এই বিবাহ প্রস্তাব নাকচ করে দেন এবং থেসেলাসকে বন্দী করেন।

সঠিক অনুচ্ছেদ শিরোনাম কোনটি?
titleA. নির্বাসন
titleB. রাজপ্রতিনিধিত্ব
titleC. ব্যক্তিগত জীবন
titleD. পারস্য
উত্তর: titleA
বন্দরটি তার নিজস্ব রেলওয়ে লাইন দ্বারা সংযুক্ত, এর সাথে পূর্ববর্তী মারমাগাঁও রেলওয়ে স্টেশন বন্দর এলাকাতেই অবস্থিত। এভাবে এটি দক্ষিণ মধ্য রেলওয়ে এবং কংকন রেলওয়ে দ্বারা মহারাষ্ট্র এবং কর্ণাটক অঞ্চলের সাথে বন্দরটি সংযুক্ত। জাতীয় সড়ক ১৭এ-এর সঙ্গে বন্দরটি বা এমপিটি সংযুক্ত। একটি চার-লেন মহাসড়ক দিয়ে জাতীয় সড়ক ১৭বি-এর সঙ্গে সংযোগ স্থাপনের পরিকল্পনা রয়েছে, যা ২০১৮ সালের অক্টোবরে সম্পন্ন হওয়ার কথা ছিল। গোয়া ও কর্ণাটকের অভ্যন্তরীণ অঞ্চলে খননকৃত লৌহ আকরিক ম্যান্ডোভি এবং জুড়ি নদীপথে বার্জ দ্বারা পরিবহন করে বন্দরে আনা হয়।

সঠিক অনুচ্ছেদ শিরোনাম কোনটি?
titleA. পণ্যসম্ভারের ধরন
titleB. অবস্থান
titleC. পরিবহন সংযোগগুলি
titleD. ইতিহাস
উত্তর: titleC
২০১৫ সালের ৪ মার্চ ইস্তাম্বুল থেকে কাঠমান্ডুগামী টার্কিশ এয়ারলাইন্সের একটি বিমান ত্রিভুবন বিমানবন্দরের রানওয়েতে দুর্ঘটনার শিকার হয়। এয়ারলাইন্সের ফ্লাইট টিকে ৭২৬ এর এয়ারবাস ৩৩০ বিমানটি এর ২২৪ জন যাত্রী এবং ১১জন ক্রুসহ সাত ঘণ্টার যাত্রা শেষে যখন কাঠমান্ডুতে অবতরণের চেষ্টা করে। কুয়াশার কারণে প্লেনটি প্রথমবার অবতরণে ব্যর্থ হয়ে আধঘণ্টা ধরে কাঠমান্ডুর আকাশে চক্কর দিতে থাকে। দ্বিতীয়বার যখন এটি রানওয়েতে নামার চেষ্টা করে, তখন শিশির ভেজা রানওয়েতে প্লেনটির চাকা পিছলে যায় এবং রানওয়ে থেকে সরে পাশের নরম ঘাসের মাটিতে মুখ থুবড়ে পড়ে। প্লেনটির যাত্রী বা ক্রুদের কেউ গুরুতর আহত হয়নি। আরোহীদেরকে দ্রুত টার্মিনালে সরিয়ে নেওয়া হয়। দুর্ঘটনার কারণে বিমানবন্দরটিতে সেদিনের জন্য বিমান ওঠা-নামা বন্ধ করে দেওয়া হয়।

সঠিক অনুচ্ছেদ শিরোনাম কোনটি?
titleA. অগ্নি এয়ার ফ্লাইট ১০১, আগস্ট ২০১০
titleB. বুদ্ধ এয়ার ফ্লাইট ১০৩, সেপ্টেম্বর ২০১১
titleC. তুর্কি এয়ারলাইন্স ফ্লাইট, টিকে ৭২৬, মার্চ ২০১৫
titleD. লুফথান্সা কার্গো ফ্লাইট ৮৫৩৩, জুলাই ১৯৯৯
উত্তর: titleC
প্রথমে এই কেন্দ্রের বিদ্যুৎ উৎপাদন ক্ষমতা ধরা হয়েছিল ১ লাখ ২০ হাজার কিলোওয়াট। প্রথমে ৪০ মেগাওয়াট ক্ষমতা সম্পন্ন ১ ও ২ নম্বর ইউনিট স্থাপন করা হলেও পরে ১৯৬৯ সালের ৫০ মেগাওয়াট ক্ষমতা সম্পন্ন ৩ নম্বর ইউনিটের কাজ শুরু হয়। বর্তমানে মোট পাঁচটি ইউনিট চালু আছে যার মোট বিদ্যুৎ উৎপাদন ক্ষমতা ২৩০ মেগাওয়াট।

সঠিক অনুচ্ছেদ শিরোনাম কোনটি?
titleA. কাপ্তাই বাঁধ
titleB. বিদ্যুৎ উৎপাদন
titleC. ইতিহাস
titleD. অধিভুক্ত এলাকা
উত্তর: titleB
১৭৮৭ সালে সিরাজ আলী চৌধুরী বড়বাজু পরগনার সাত আনা ক্রয় করে জমিদারী পত্তন করেন। বেলকুচি ছিল সেই সিরাগঞ্জ জমিদারির রাজধানী। যমুনার করালগ্রাসে কয়েকবার জমিদারী নিশ্চিহ্ন হয়েছে। ১৯২১ সালে শাহজাদপুর উল্লাপাড়া, সিরাগঞ্জ থানা সমূহ হতে ১০৮ টি মৌজা নিয়ে বেলকুচি থানা প্রতিষ্ঠিত হয়ে বেলকুচি মৌজায় এর কার্যালয় স্থাপিত হয়। ১৯৭৯ সালে পাকিস্তান সরকারের আইয়ুব খানের আমলে বেলকুচি থানা সার্কেল অফিসার এবং স্বাস্থ্য অফিসারের পদ সৃষ্টি হয়। ১৯৮৩ সালে গণপ্রজাতন্ত্রী বাংলাদেশ সরকারের নতুন প্রশাসনিক ব্যবস্থার আওতায় এই থানাকে বেলকুচি মান উন্নীত থানা হিসাবে উদ্ধোধন করা হয়। পরে এটি উপজেলা হিসাবে মর্যাদা পায়। বর্তমানে বেলকুচি উপজেলা একটি পৌরসভা, ৬টি ইউনিয়ন, ১০৯টি মৌজা এবং ১৫১টি গ্রাম নিয়ে গঠিত।
সঠিক অনুচ্ছেদ শিরোনাম কোনটি?
titleA. পটভূমি
titleB. ভূগোল
titleC. ইতিহাস ও অবস্থান
titleD. শিক্ষা প্রতিষ্ঠান
উত্তর: titleA
অভিবাসীদের সংখ্যা নিকারাগুয়ায় সে'দেশের জনসংখ্যার তুলনায় যথেষ্টই বেশি। তবে তা কখনই ১৯৯৫ সাল পর্যন্ত জনসংখ্যার ১ শতাংশকে খুব বেশি অতিক্রম করেনি। ২০০৫ সালের আদমশুমারি রিপোর্ট অনুযায়ী বিদেশে জন্মেছে এ'রকম জনসংখ্যা নিকারাগুয়ার মোট জনসংখ্যার ১.২ শতাংশ।
ঊনবিংশ শতাব্দীতে ইঊরোপের নানা দেশ, যেমন জার্মানি, ইতালি, স্পেন, ফ্রান্স, বেলজিয়াম থেকে বহু পরিবার নিকারাগুয়ায় এসে বসবাস শুরু করে। মূলত প্রশান্ত মহাসাগরীয় নিম্নভূমি ও মধ্যভাগের উচ্চভূমি অঞ্চলেই এরা বসতি স্থাপন করে। পরবর্তীকালে মধ্যপ্রাচ্য ও আরব উপদ্বীপ থেকেও বহু মানুষ নিকারাগুয়ায় এসে বসবাস শুরু করে। এরা মূলত সিরিয়া, আর্মেনিয়া, প্যালেস্তাইন ও লেবানন থেকে আসা মানুষ। সংখ্যায় এরা আজ প্রায় ৩০ হাজার। এছাড়াও ২০০৫ সালের আদমশুমারি অনুযায়ী নিকারাগুয়ায় চীনা অভিবাসীর সংখ্যাও প্রায় ১২ হাজার। এদের মধ্যে এক মানাগুয়া শহরেই প্রায় ৮০০০ জনের বাস। ঊনবিংশ শতাব্দীতেই এই চীনারা এ'দেশে আসতে শুরু করে। কিন্তু ১৯২০ সালের আগে স্থায়ীভাবে কোনও চীনা বসতির উল্লেখ পাওয়া যায় না।

সঠিক অনুচ্ছেদ শিরোনাম কোনটি?
titleA. জলবায়ু
titleB. অভিবাসী
titleC. জনপরিসংখ্যান
titleD. প্রশান্ত মহাসাগরীয় নিম্নভূমি
উত্তর: titleB
পরিবহন প্রকৌশলী হতে হলে চার বছর মেয়াদী পুরকৌশলে স্নাতক সম্পন্ন করতে হবে। সমাপনী বর্ষে পুরকৌশলের এই পরিবহন প্রকৌশল বিভাগে বিশেষায়িত অধ্যয়ন করতে হবে এবং গবেষণামূলক অভিসন্দর্ভপত্র প্রকাশ করতে হবে। পরবর্তীতে, স্নাতকোত্তরও করা যায় এ বিভাগে। বিশ্বের প্রায় সব প্রকৌশল ও কারিগরি বিশ্ববিদ্যালয়ে এ বিষয়ে পাঠক্রম অন্তর্ভুক্ত আছে। বাংলাদেশে বুয়েট সহ রুয়েট, কুয়েট, চুয়েট, আই.ইউ.টি এবং বেসরকারি বিশ্ববিদ্যালয়ের মধ্যে আহসানউল্লাহ বিজ্ঞান ও প্রযুক্তি বিশ্ববিদ্যালয়, প্রেসিডেন্সি বিশ্ববিদ্যালয়, এশিয়া প্যাসিফিক বিশ্ববিদ্যালয় প্রভৃতি জায়গায় এ বিষয়ে পাঠদান করা হয়।

সঠিক অনুচ্ছেদ শিরোনাম কোনটি?
titleA. বিমানবন্দর প্রকৌশল
titleB. জনপথ ও মহাসড়ক প্রকৌশল
titleC. অনুশীলন ও প্রকৌশল ডিগ্রি
titleD. রেলপথ প্রকৌশল
উত্তর: titleC
মানিকগঞ্জ ঢাকা বিভাগের অন্তর্ভুক্ত একটি জেলা। এই জেলার উত্তর সীমান্তে টাঙ্গাইল জেলা, পশ্চিম, পশ্চিম দক্ষিণ, এবং দক্ষিণ সীমান্তে যথাক্রমে যমুনা এবং পদ্মা নদী পাবনা জেলা ও ফরিদপুর জেলা থেকে এ জেলাকে বিচ্ছিন্ন করেছে। পূর্ব, উত্তর পূর্ব এবং পূর্ব দক্ষিণে রয়েছে ঢাকা জেলার যথাক্রমে ধামরাই, সাভার, কেরানীগঞ্জ, দোহার এবং নবাবগঞ্জ উপজেলা । ইহা ২৩°৫২'৪৫" উত্তর অক্ষাংশ ও ৯০˚৪'১৫" পূর্ব দ্রাঘিমাংশে অবস্থিত । মানিকগঞ্জ জেলার আয়তন- ১৩৭৮.৯৯ বর্গ কিঃ মিঃ ।

সঠিক অনুচ্ছেদ শিরোনাম কোনটি?
titleA. ইতিহাস
titleB. নদী
titleC. নামের উৎপত্তি
titleD. অবস্থান ও আয়তন
উত্তর: titleD
সমুদ্র সম্পর্কিত কর্ম সঙ্গীতগুলো, বিশেষত মুক্তা সংগ্রহ সংশ্লিষ্ট গানগুলো হলো লোক সঙ্গীতের সবচেয়ে সাম্প্রতিক ধরন।  প্রতিটি গানই ভিন্ন ভিন্ন তালের হয়ে থাকে, যা মুক্তা আরোহণের ভিন্ন ভিন্ন কার্যক্রমের কথা বোঝায়। সামষ্টিক সংগীত মুক্তা আরোহণ যাত্রার একটি অবিচ্ছেদ্য অংশ ছিল, তাই প্রতিটি জাহাজে একজন পেশাদার গায়ক থাকতো, স্থানীয়ভাবে তাকে আন নাহাম বলা হতো। গানগুলো কর্মীদের কঠিন কঠিন কাজ করার ক্ষেত্রে উৎসাহ যোগাত।

সঠিক অনুচ্ছেদ শিরোনাম কোনটি?
titleA. শুধু মহিলাদের লোক সঙ্গীত
titleB. মেটাল/রক
titleC. সামুদ্রিক সঙ্গীত
titleD. লোক বাদ্যযন্ত্র
উত্তর: titleC
আনোয়ার পাশা যুদ্ধমন্ত্রী হিসেবে ব্যর্থ প্রতীয়মান হন। পরবর্তী চার বছর জার্মানরা উসমানীয় সরকারকে সেনানায়কদের মাধ্যমে সমর্থন করে। এদের মধ্যে ছিলেন, অটো লিমান ভন সেন্ডারস, এরিক ভন ফালকেনহায়ন, কোলমার ফ্রেহের ভন ডের গোলটজ ও ফ্রেডরিক ফ্রেহের ক্রেস ভন ক্রেসেনস্টাইন। জার্মানরা উসমানীয়দেরকে সামরিক সরবরাহ, সৈনিক ও জ্বালানি যোগান দেয়।

সেনাবাহিনী ও জনগণের প্রতি আনোয়ার পাশা “চূড়ান্ত বিজয় পর্যন্ত লড়াই” এর বার্তা পাঠান। যুদ্ধের সময় জীবনমান দ্রুত বিপর্যস্ত হয় এবং অসন্তোষ দানা বাধতে থাকে। সিইউপি সরকার গৃহীত অর্থের চাইতেও বেশি খরচ করে এবং যুদ্ধের চার বছর মুদ্রাস্ফীতি ১৬০০% বেড়ে যায়।

সঠিক অনুচ্ছেদ শিরোনাম কোনটি?
titleA. রাজধানীর সেনাদের নেতৃত্ব, ১৯১৫-১৯১৮
titleB. ক্ষমতায় উত্থান
titleC. প্রথম বিশ্বযুদ্ধ
titleD. যুদ্ধমন্ত্রী
উত্তর: titleD
স্টেশনটির পরিকাঠাম ভূমিগত। এই স্টেশনে ৩ টি প্ল্যাটফর্ম রয়েছে। শান্তিপুর জংশন রেলওয়ে স্টেশন ২ টি রেললাইন বা রেলট্র্যাক রয়েছে। এই প্ল্যাটফর্মগুলি ফুট ওভার ব্রিজের মাধ্যমে সংযুক্ত রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।

শান্তিপুর জংশন রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা আছে।

সঠিক অনুচ্ছেদ শিরোনাম কোনটি?
titleA. বৈদ্যুতীকরণ
titleB. অবস্থান
titleC. রেল পরিষেবা
titleD. পরিকাঠাম
উত্তর: titleD